“Jammer, Dutchmen,” sê WatsonLuke Watson. Foto: sarugby.net Die kaptein van die Southern Kings, Luke Watson, het tydens ŉ Sport Talk radio-onderhoud om verskoning gevra vir die neerhalende opmerking wat hy teenoor Afrikaners gemaak het, berig Beeld . Watson het in 2008 gesê die probleem in Suid-Afrikaanse rugby lê by die feit dat dit deur “Dutchmen” bestuur word. Tydens die insident is Watson glo sonder sy medewete opgeneem. Tydens ŉ radio-onderhoud het Watson glo gesê dit is een van die dinge waaroor hy die spytste is, en dat dit vir hom baie beteken dat so baie mense hom nog ondersteun. Watson het egter ook bygevoeg dat hy voel die media het sy woorde verdraai en dat hulle voordeel trek uit sensasie. – Sapa